མཚམས་འདིར་ཆོས་ཤེས་བཀའ་བློན་འཇུ་ཆེན་ཐུབ་བསྟན་ལ་གཟིགས་ནས།ང་ཚོ་བོད་པའི་ནང་ལ།མི་དོན་མ་གོ་དང༌།མ་རབས་སྤྲང་རྟགས་ཚ་རུ་འགྲོ་གི་ཡོད་པའི་བཟོ་འདྲ་མཐོང་གི་འདུག་གམ་མི་འདུགཐུབ་བསྟན་གཅིག་ཤོད་དང༌།དེ་སྔ་བོད་ནས་ཡོང་སྟེ་རྒྱུས་མངའ་ཡོད་པས།གང་འདྲ་ཞིག་འདུག་གམ།སྤྱིར་བཏང་བྱས་པ་ཡིན་ན།འགྱུར་བ་ཞིག་འགྲོ་གི་མེད་དམ་བསམ་གྱི་འདུགམ་གཞི་མི་ཐོག་གཅིག་བརྗེ་འགྲོ་གི་ཡོད་པ་དང༌།གནས་ཚུལ་ཤིན་ཏུ་མང་པོ་ཞིག་བརྗེ་འགྲོ་གི་ཡོད་དུས།དེ་འདྲའི་རྒྱུ་རྐྱེན་གྱི་ཐོག་ནས་འགྱུར་བ་ཕྲན་བུ་ག་རེ་བྱས་ནའང་འགྲོ་གི་རེད།ཡིན་ནའང་ང་ཚོས་ཐབས་ཤེས་གང་ཡོང་ཞིག་བྱས་པ་ཡིན་ན་ད་གཟོད་འདི་ལས་དྲག་པ་ཞིག་མི་ཡོང་ངམ་བསམ་པ་འདྲ་པོ་དང༌།གང་ལྟར་ལྷོད་ཡངས་ཤོར་ནས་དེ་འདྲའི་སྐྱོན་དེ་ལྷགས་པའི་བཟོ་འདྲ་ཡོང་གི་འདུག་གམ་མི་འདུགབརྟག་དཔྱད་བྱས་ན་ཡག་པོ་མེད་དམ།དེ་སྐོར་གཟབ་གཟབ་མ་བྱས་ན།དཔེར་ན།ང་ཚོའི་ལས་ཀ་བྱེད་མཁན་ཚོའི་ནང་ལ་ཡིན་ནའང་གནས་ཚུལ་མང་པོ་ཞིག་ཡོང་གི་ཡོད་པ་རེད།དེང་སང་མ་ཤེས་པའི་ཐོག་ནས་འཐུས་ཤོར་ཡོང་གི་ཡོད་ཀྱང།སྐབས་རེར་ཤེས་ཀྱིན་ཤེས་ཀྱིན་ལ་ལྷག་བསམ་མ་བྱས།སོ་སོའི་རྩ་བའི་བསམ་བློའི་ཐོག་ནས་ཡ་རབས་ཀྱི་བསམ་བློའི་ཤུགས་བསྐྱེད་མ་འདང་བ་དེ་ང་ཚོར་ཏན་ཏན་ཡོང་གི་འདུགམ་ཤེས་པའི་ཐོག་ནས་འཐུས་ཤོར་བ་དེ་གནས་ཚུལ་ཁག་ཁག་རེད།ཤེས་ཀྱིན་ཤེས་ཀྱིན་ལ་ཚུལ་བཞིན་མ་བྱས་པར་སྡུག་ཆགས་བྱེད་མཁན་དེ་ཚོའི་གྲས་ཡོན་ཏན་གྱི་མ་འདང་བ་མ་རེད།རྩ་བའི་མི་བཟོ་ལྟ་བཟོ་སྟངས་མ་འགྲིགས་པའི་གནས་ཚུལ་རེད།འདིའི་སྐྱོན་སེལ་ཐབས་ཤེས་རིག་དང་འབྲེལ་བ་ཡོད་པ་རེད།